14 Bɛlie mɔɔ ye diedi nu ɛnyɛ se la,+ na bɛmmabua ndɛne wɔ nzuzulɛ ngakyile nwo.*2 Sonla ne bie diedi maa ɔdi debie biala, noko sonla mɔɔ ye diedi nu ɛnyɛ se la di nya nya ala.3 Mmamaa mɔɔ di debie biala la fa mɔɔ ɛnli debie biala la anyunlu kyikyi aze, yɛɛ mmamaa mɔɔ ɛnli debie biala la bua mɔɔ di debie biala la ndɛne,+ ɔluakɛ Nyamenle ɛlie ye ɛdo nu.4 Ɛdawɔ a le nwane mɔɔ ɛbua awie sonvolɛ ndɛne a?+ Ɔdaye mumua ne ɔ menle a bahile kɛ ɔbagyinla anzɛɛ ɔbadɔ aze a.+ Nɔhalɛ nu, bɛbamaa yeagyinla, ɔluakɛ Gyihova* kola maa ɔgyinla.5 Sonla ne bie bu kenle ne bie kɛ ɔhyia ɔtɛla kenle mɔɔ ɛha la;+ bie noko bu kenle ne mɔ amuala kɛ bɛsɛ;+ bɛmaa awie biala adwenle ɛzi ye pi.6 Mɔɔ bu kenle ne bie kɛ nwolɛ hyia la, yɛ ye zɔhane maa Gyihova.* Mɔɔ di debie biala la noko di maa Gyihova,* ɔluakɛ ɔyɛ Nyamenle mo;+ na mɔɔ ɛnli debie biala la ɛnli ɛmmaa Gyihova,* noko ɔyɛ Nyamenle mo.+7 Nɔhalɛ nu, yɛ nuhua ko biala ɛnde aze ɛmmaa ɔ ngome ɔ nwo,+ yɛɛ awie biala ɛnwu ɛmmaa ɔ ngome ɔ nwo.8 Ɔluakɛ saa yɛde aze a, yɛde yɛmaa Gyihova,*+ yɛɛ saa yɛwu a, yɛwu yɛmaa Gyihova.* Yemɔti saa yɛde aze o, yɛwu o, yɛle Gyihova* ɛdeɛ.+9 Na ɛhye ati a Kelaese wule na ɔrale ngoane nu bieko a, amaa yeayɛ mowuamra nee anyewɔzoamra Awulae.+10 Na duzu ati a ɛbua ɛ diema ndɛne a?+ Na ɛdawɔ noko duzu ati a ɛmbu ɛ diema ɛ? Ɔluakɛ yɛ muala yɛbagyinla Nyamenle ndɛnebualɛ ebia ne anyunlu.+11 Ɔluakɛ bɛhɛlɛ kɛ: “‘Mekɛ ala mɔɔ mede aze la,’+ Gyihova* a se a, ‘egyakɛ kpɔkɛ biala bahoto me, yɛɛ ɛtafinlimalɛ biala bayeyɛ me kɛ mele Nyamenle.’”+12 Zɔhane ati yɛ nuhua ko biala babu ye mgbonda ahile Nyamenle.+13 Ɛhye ati bɛmmamaa yɛbua yɛ nwo ndɛne bieko,+ na emomu, bɛmaa yɛbɔ kpɔkɛ kɛ yɛnrɛva azedolɛ bolɛ anzɛɛ adenzilɛ debie bie yɛnrɛdo adiema bie anyunlu.+14 Meze yɛɛ medie medi wɔ Awulae Gyisɛse anu kɛ debie biala ɛnle ɛkɛ mɔɔ nwolɛ ɛnde a;+ saa awie bu debie kɛ nwolɛ ɛnde a, ɛnee ɔdaye a nwolɛ ɛnde ɛmmaa ye a.15 Na saa aleɛ maa ɛfo ɛ diema a, ɛnee ɛnlua ɛlɔlɛ adenle ne azo bieko.+ Mmafa wɔ aleɛ ɛsɛkye mɔɔ Kelaese wule maanle ye la.+16 Ɔti bɛmmamaa bɛka kpalɛ mɔɔ bɛyɛ la anwo edwɛkɛ ɛtane.17 Ɔluakɛ Nyamenle Belemgbunlililɛ ne ɛnle nlidi nlidi nee nono nono,+ emomu ɔle tenleneyɛlɛ nee anzodwolɛ nee anyelielɛ mɔɔ lua sunsum nwuanzanwuanza ne azo a.18 Ɔluakɛ awie biala mɔɔ sonle Kelaese wɔ adenle ɛhye azo kɛ akɛlɛ la sɔ Nyamenle anye na menli noko die ye to nu.19 Zɔhane ati, bɛmaa yɛkpondɛ ninyɛne mɔɔ fa anzodwolɛ ba+ nee ninyɛne mɔɔ boa maa yɛmaa yɛ nwo ngoko anwosesebɛ la.+20 Bɛgyakyi kɛ aleɛ ti bɛkɛzɛkye Nyamenle gyima.+ Ɔle nɔhalɛ kɛ debie biala anwo te, noko ɔle ɛtane* ɔmaa sonla kɛ ɔkɛli debie mɔɔ kɛmaa awie kɛkpo aze la.+21 Ɔle kpalɛ kɛ ɛnrɛli nane anzɛɛ ɛnrɛnlo nza anzɛɛ ɛnrɛyɛ debie biala mɔɔ kɛmaa ɛ diema kɛkpo aze la.+22 Diedi ne mɔɔ ɛlɛ la, fa di gyima wɔ Nyamenle anyunlu. Anyelielɛ a le sonla ne mɔɔ ɔmmaa ninyɛne mɔɔ ɔkɛbɔ kpɔkɛ kɛ ɔbayɛ la ɛmbua ye ndɛne la.23 Noko saa ye adwenle nu yɛ ye kesee na ɔdi a ɛnee yebua ɔ nwo fɔlɛ dɛbadɛba, ɔluakɛ ɔnlua diedi zo ɔnli. Nɔhalɛ nu, debie biala mɔɔ ɛngyi diedi zo la le ɛtane.
twi_Latn